## Հավելված՝

**Հայաստանի Հանրապետության**

**Շիրակի մարզի Գյումրի համայնքի**

**ավագանու 2017թվականի հունիսի 05-ի**

**N 61-Ա որոշման**

**ԿԱՐԳ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ՏՈՆԱՎԱՃԱՌՆԵՐ (ՎԵՐՆԻՍԱԺՆԵՐ) ԿԱԶՄԱԿԵՐՊԵԼՈՒ ԵՎ ԴՐԱՆՑ ՄԱՍՆԱԿՑԵԼՈՒ**

**I.ԸՆԴՀԱՆՈՒՐ ԴՐՈՒՅԹՆԵՐ**

1. Գյումրի համայնքում տոնավաճառ (վերնիսաժ) կազմակերպում է Գյումրու համայնքապետարանը՝ համայնքի ղեկավարի որոշմամբ՝ շաբաթ, կիրակի և օրենքով սահմանված տոնական օրերին:

2. Գյումրի համայնքում կազմակերպվում են սեզոնային, տոնական, մասնագիտացված,

գյուղատնտեսական, ունիվերսալ և այլ տեսակի տոնավաճառներ:

**II.ՏՈՆԱՎԱՃԱՌԻ ԿԱԶՄԱԿԵՐՊՈՒՄ**

3. Տոնավաճառ կազմակերպելու մասին որոշմամբ սահմանվում են.

ա) տոնավաճառի տեսակը, գտնվելու հասցեն,

բ) սկսելու և ավարտելու օրերը, աշխատանքի ժամերը,

գ) տոնավաճառին մասնակցելու համար դիմելու ժամկետները,

դ) տոնավաճառին մասնակցելու թույլտվության ձևը, հայտերի ներկայացման և թույլտվության ստացման կարգը,

ե) տոնավաճառի կազմակերպման համար անհրաժեշտ միջոցառումներն ու դրանց

իրականացման պատասխանատուները:

4. Տոնավաճառ անցկացնելու մասին Գյումրի համայնքի ղեկավարի որոշման վերաբերյալ

հայտարարությունը տեղադրվում է Գյումրու համայնքապետարանի կայքում տոնավաճառ

կազմակերպելու օրվանից առնվազն 15 օր առաջ:

5. Տոնավաճառ կազմակերպելու մասին Գյումրի համայնքի ղեկավարի որոշման վերաբերյալ դրա անցկացումից առնվազն մեկ շաբաթ առաջ գրավոր տեղեկացվում են ՀՀ Ոստիկանության Շիրակի մարզային վարչության Գյումրի քաղաքի Մուշի և Կումայրի բաժինները, ՀՀ ԿԱ ՊԵԿ Գյումրու տարածքային հարկային տեսչությունը, ՀՀ առողջապահության նախարարության պետական հիգիենիկ և հակահամաճարակային տեսչության Շիրակի մարզային կենտրոնը, ՀՀ Շիրակի մարզի փրկարարական վարչությունը, իսկ կախված տոնավաճառի բնույթից, նաև այլ պետական կառավարման մարմինները:

6. Գյումրու համայնքապետարանի (այսուհետ՝ կազմակերպիչ) կողմից տոնավաճառի մուտքի (մուտքերի) մոտ (բացօթյա տոնավաճառի դեպքում՝ այն մասերում, որտեղից որպես կանոն սպասվում է այցելուների առավելագույն հոսք) փակցվում է ցուցանակ՝ տոնավաճառի անվանման և անցկացման օրերի, ժամերի, կազմակերպչի հեռախոսահամարների վերաբերյալ:

7. Կազմակերպիչը ապահովում է տարածքում աղբամանների առկայությունը, իսկ օրվա

ավարտին՝ աղբահանության կազմակերպումը, ինչպես նաև ժամանակավոր զուգարանների տեղադրումը:

8. Կազմակերպիչն ապահովում է իր ներկայացուցչի մասնակցությունը տոնավաճառի

գործունեության ամբողջ ընթացքում: Կազմակերպչի ներկայացուցիչը՝

ա) ըստ կազմակերպչի կողմից տրված թույլտվությունների կամ ներկայացված հայտերի

հիման վրա կազմված ցուցակների գրանցում է տոնավաճառի մասնակիցներին,

բ) կատարում է մեքենաների, վաճառակետերի բաշխումը մասնակիցների միջև,

գ) հետևում է տարածքի մաքրման աշխատանքներին,

դ) կատարում է օրենքով, սույն կարգով և տոնավաճառ կազմակերպելու մասին Գյումրու համայնքի ղեկավարի որոշմամբ նախատեսված այլ գործողություններ,

ե) համագործակցում է տարածքի անվտանգությունը և հասարակական կարգը

պահպանող մարմինների հետ:

**III. ԹՈՒՅԼՏՎՈՒԹՅՈՒՆ ՍՏԱՆԱԼՈՒ ԵՎ ՏՈՆԱՎԱՃԱՌԻՆ ՄԱՍՆԱԿՑԵԼՈՒ ԿԱՐԳԸ**

9. Համայնքում կազմակերպված տոնավաճառում մասնակցելու համար անհրաժեշտ է առնվազն 3 օր առաջ հայտ ներկայացնել Գյումրու համայնքապետարան:

10. Հայտին կից ներկայացվում են տվյալներ վաճառվող ապրանքի մասին, ինչպես նաև՝

ա) ֆիզիկական անձանց համար՝ անձնագրի պատճենը,

բ) անհատ ձեռնարկատերերի և կազմակերպությունների համար՝ պետական գրանցման

վկայականի պատճենը:

11. Հայտատուին տրամադրվում է տոնավաճառի մասնակցի թույլտվություն, որի ձևը

սահմանվում է համայնքի ղեկավարի որոշմամբ:

12. Տոնավաճառին մասնակցելու համար ֆիզիկական անձիք, անհատ ձեռնարկատերերը և

կազմակերպությունները Գյումրու համայնքապետարան կարող են դիմել նաև էլ. փոստի

միջոցով:

13. Անհրաժեշտ փաստաթղթերը չներկայացնելու կամ թերի ներկայացնելու դեպքում,

ինչպես նաև, եթե հայտին կից նշված ապրանքի մասին տվյալները չեն

համապատասխանում նախատեսված տոնավաճառի տեսակի հետ, թույլտվություն չի

տրամադրվում:

14. Թույլտվություն ստացած անձինք տոնավաճառին մասնակցելու համար ներկայանում են տոնավաճառը սկսելուց առնվազն 2 ժամ առաջ, գրանցվում և ստանում իրենց

վաճառատեղերը:

15. Գրանցվելուց մասնակիցը պետք է իր մոտ ունենա Գյումրու համայնքապետարանի տրված թույլտվությունը անձնագրի/պետական գրանցման վկայականի պատճեները,իսկ

կազմակերպությունների ապրանքը վաճառողները ` նաև լիազորագիր:

16. ՀՀ իրավական ակտերի և սույն կարգի խախտման դեպքում մասնակցին կարող է

արգելվել մասնակցել տոնավաճառին:

**IV.ՄԱՍՆԱԿՑԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**

17. Տոնավաճառի մասնակիցը մասնակցության իրավունքը չի կարող փոխանցել այլ անձի:

18. Տոնավաճառի մասնակիցը՝ վաճառքի վայրում՝ չի կարող փոփոխություն կատարել

(փոխել սեղանների դասավորվածությունը և այլն) առանց կազմակերպչի թույլտվության:

19. Մասնակիցը պարտավոր է տոնավաճառը ավարտվելուց հետո մաքրել իրեն

հատկացված վաճառատեղը, աղբը և մնացած ապրանքը հանել ու տարածքը բերել նախկին տեսքի:

20. Տոնավաճառում առևտուր իրականացնելիս մասնակիցը պետք է ապրանքի վրա

փակցնի համապատասխան գնապիտակներ:

21. Վաճառողը առևտուրն իրականացնում է ՀՀ իրավական ակտերի և սույն կարգի հիման

վրա: